L 45/1390
ET
Euroopa Liidu Teataja
24.2.2022
KOMISJON KATSEPROJEKTID
PEATÜKK PP 01 — TEADUS JA INNOVATSIOON (jätkub) PP 01 21
(jätkub)
PP 01 21 01
(jätkub) Tuleks hinnata piduritolmu filtreerimisega saavutatava heitkoguste vähendamise potentsiaali.
Kuna pidurite ja rattakoopa läheduses valitsevad keerulised tingimused, tuleks esimese sammuna teha laboratoorsed katsed veojõustendil, järgides tahkete osakeste mõõtmise programmi töörühma lähenemisviisi.
Laborikatsed tuleks viia läbi vähemalt kolme sõidukiga, mis hõlmavad kerge- ja kommertsveoki pidureid.
b) Täiendavad katsed reaaltingimustes, millega hinnatakse heite jalajälje vähendamist piduritolmu filtreerimise abil
Pidurite lähedal asuva rattakoopa keerukaid tingimusi ei ole võimalik laborikatsetega nõuetekohaselt katta.
Seetõttu tuleks täiendav katse viia reaaltingimustes läbi vähemalt kolme sõiduki puhul, mis hõlmavad kerge- ja kommertsveoki pidureid.
Gravimeetrilise mõõtmise alusel tuleks näidata tahkete osakeste vähenemist tegelikes sõidutingimustes ja võrrelda seda laboritulemustega.
c) Laborikatsed, millega hinnatakse heite jalajälje vähendamist välisõhu aktiivse filtreerimise süsteemide abil
Aktiivse õhufiltri süsteemi läbiv mahuline vooluhulk määratakse mitme sõidukiiruse jaoks laboriskaalal.
Laboratooriumi seadistus võimaldab korratavaid katseid, mis ei sõltu keskkonnatingimustest.
Seepärast tuleks viia läbi tuuletunnelikatsed.
Kindlaksmääratud mahuliste vooluhulkade alusel saab arvutada heite vähenemise, lähtudes teadmistest välisõhu tüüpiliste tolmukontsentratsioonide kohta.
Tuuletunneli katsed tuleks viia läbi vähemalt kolme sõidukiga, mis hõlmavad nii kerge-, kommerts- kui ka raskeveokeid.
d) Täiendavad katsed reaaltingimustes, millega hinnatakse heite jalajälje vähendamist välisõhu aktiivse filtreerimise süsteemide abil
Kindlakstehtud lahenduste vähendamispotentsiaali tuleks katsetada lisaks välikatses tegelikes sõidutingimustes.
Tuleks katsetada vähemalt kahte moderniseerimislahendust ning PM10-osakeste ja PM2,5-osakeste vähenemine kvantifit­ seeritakse erinevates ümbritseva keskkonna tingimustes (temperatuur, niiskus, tahkete osakeste kontsentratsioon, liikluse intensiivsus).
Välikatse tuleks viia läbi vähemalt 20 sõidukiga, mis hõlmavad nii kerge-, kommerts- kui ka raskeveokeid, vähemalt kolmes Euroopa linnas.
Välikatsete tulemused peaksid andma teavet täiendavate õigusaktide jaoks, mis käsitlevad keskkonnatingimuste mõju sõidukite üldisele tahkete osakeste jalajäljele.
3) Sisseehitatud peentolmuosakeste filtreerimise süsteemide teostatavusuuring ja näidissõiduk
Tuleks viia läbi teostatavusuuring, et uurida võimalusi eespool kirjeldatud moderniseerimislahenduste integreerimiseks tulevastesse sõidukitesse.
Eelkõige tuleks välja tuua, mil määral saab filtreerimissüsteeme integreerida tulevasse sõidukiparki.
Tuleks anda terviklik tehniline ülevaade, et hinnata üldist mõju sõiduki heite jalajäljele.
Lisaks tuleks ehitada sõiduki prototüüp (näidisauto), mis näitaks integreeritud kontseptsioone ja mida saaks kasutada edasistes välikatsetes.